Omsorgssvikt

Omsorgssvikt betgener tilstander eller handlinger hvor foreldre eller de som har omsorgen for et barn, påfører det fysisk eller psykisk skade eller forsømmer det så alvorlig at barnets fysiske og/eller psykiske helse og utvikling er i fare. 

Det skilles mellom fysisk mishandling og omsorgssvikt og mellom emosjonell mishandling og omsorgssvikt.

FHI deler omssorgssvikt inn i fire kategorier https://www.fhi.no/globalassets/dokumenterfiler/rapporter/2018/hvilke-tegn-og-signaler-som-kan-observeres-av-peronell-i-barnehage-og-skole-kan-ha-sammenheng-med-omsorgssvikt-rapport-2018-v2.pdf

Fysiske overgrep
FHI definerer et fysisk overgrep som «bruk av fysisk makt som kan skade.» 

Blant annet slag, spark, risting, biting, kvelning, brennemerking, drukning regnes som fysiske overgrep.https://www.fhi.no/globalassets/dokumenterfiler/rapporter/2018/hvilke-tegn-og-signaler-som-kan-observeres-av-peronell-i-barnehage-og-skole-kan-ha-sammenheng-med-omsorgssvikt-rapport-2018-v2.pdf

Seksuelle overgrep
FHI definerer seksuelle overgrep som «involvering av barn i seksuelle aktiviteter de ikke har forutsetninger for å samtykke i, eller er utviklingsmessig forberedt for.»

Fysisk kontakt med eller uten penetrering og ikke‐fysisk kontakt, som visuell eksponering, oppfordring til seksualisert atferd omfattes av disse handlingene.https://www.fhi.no/globalassets/dokumenterfiler/rapporter/2018/hvilke-tegn-og-signaler-som-kan-observeres-av-peronell-i-barnehage-og-skole-kan-ha-sammenheng-med-omsorgssvikt-rapport-2018-v2.pdf

Psykiske overgrep
FHI definerer psykiske overgrep som «ikke‐fysiske former for avvisning og fiendtlig behandling.» 

Psykiske overgrep kan omfatte beskyldninger, trusler, skremsel, forskjellsbehandling, latterliggjøring.https://www.fhi.no/globalassets/dokumenterfiler/rapporter/2018/hvilke-tegn-og-signaler-som-kan-observeres-av-peronell-i-barnehage-og-skole-kan-ha-sammenheng-med-omsorgssvikt-rapport-2018-v2.pdf

Forsømmelse og vanskjøtsel
FHI definerer forsømmelse/vanskjøtsel som «manglende imøtekommelse av barns grunnleggende fysiske og psykologiske behov»

Unnlatelse av å sørge for barnets helse, utdanning, følelsesmessige utvikling og ernæring, inadekvate boforhold kan være blant slike forhold.https://www.fhi.no/globalassets/dokumenterfiler/rapporter/2018/hvilke-tegn-og-signaler-som-kan-observeres-av-peronell-i-barnehage-og-skole-kan-ha-sammenheng-med-omsorgssvikt-rapport-2018-v2.pdf

Senvirkninger
Senvirkningene av omsorgssvikt omfatter ofte sammensatte problemer hos dem som blir rammet. 

Det er alt fra post-traumatisk stressyndrom, selvreguleringsvansker og relasjonelle vansker, subtile psykologiske forstyrrelser, skam, skyld, forstyrrede tanker til falsk hukommelse, selvskading, rusmiddelbruk, selvmordstanker, angst, depresjon, spiseforstyrrelser, kriminalitet. https://ndla.no/subject:1:03e810db-3560-47b5-a5f6-e7afe1d0a2d6/topic:1:283ddec5-923c-412c-b880-cf71f42516d2/topic:1:849a9da8-1553-412b-b0ec-afc5424fecba/resource:14d5a889-889d-48f6-9c35-d559ecaf2b79 https://bergenhuspsykologene.no/lidelser/ptsdhttps://www.regjeringen.no/contentassets/a44ef6e251cd443396588483e97402ab/no/sved/2.pdf

Barnevernsloven
Lov om barneverntjenester (barnevernloven) av 17. juli 1992 nr. 100 legger vekt på barns behov for å knytte seg til andre mennesker. Formålet med loven er å sikre barn nødvendig hjelp og omsorg til rett tid, og å bidra til trygge oppvekstvilkår.

Samtidig pålegger barnevernloven offentlig ansatte å melde fra til barnevernstjenesten når det er grunn til å tro at et barn mishandles hjemme eller at det forligger andre former for alvorlig omsorgssvikt.

Meldeplikten skal ikke hindres av taushetsplikten.

Situasjonen i Norge
Redd Barna har i UEVO-undersøkelsen fra 2019 estimert at 1 av 6 norske barn (14%) er blitt utsatt for omsorgssvikt, men understreker at det er umulig å vite helt nøyaktig omfang. https://www.reddbarna.no/vart-arbeid/barn-i-norge/vold-og-overgrep/vold-mot-barn/vold-fakta-om-vold-mot-barn/ https://www.nkvts.no/rapport/ungdoms-erfaringer-med-vold-og-overgrep-i-oppveksten-en-nasjonal-undersokelse-av-ungdom-i-alderen-12-til-16-ar/

Litteratur 
Berit Grøholt, Hilchen Thode Sommerschild og Ida Garløv: Lærebok i barnepsykiatri 2008 ISBN ISBN 978-82-15-01355-8 
Utredning av atferdsvansker, omsorgssvikt og mishandling 2007 ISBN 9788215009230

Se også
Barneloven
Barnevernloven

Referanser

Eksterne lenker
 Om mishandling og omsorgssvikt i Store medisinske leksikon
 Barnemishandling og omsorgssvikt hos Norsk helseinformasjon 
 Fagprosedyrer for å avdekke omsorgssvikt og seksuelle overgrep mot barn
 Konsekvenser av foreldres rusmiddelmisbruk for barn og unge – Oppsummering av forskning
 kempe.org Institutt ved Universitetet i Colorado oppkalt etter C. Henry Kempe
 Om C. Henry Kempe hos Who named it?

Kategori:Barnerett